
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO LOPŠELIO-DARŽELIO „EGLUTĖ“ NUOSTATŲ PATVIRTINIMO

2025 m.                       d. Nr. T-
Radviliškis

Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ ir atsižvelgdama į Radviliškio rajono savivaldybės mero 2025 m. lapkričio 7 d. potvarkį Nr. M-547-(2.5E) „Dėl Radviliškio rajono savivaldybės švietimo įstaigų nuostatų teikimo savivaldybės tarybai“, Radviliškio rajono savivaldybės taryba nusprendžia:
.	Patvirtinti Radviliškio lopšelio-darželio „Eglutė“ nuostatus (pridedama).
.	Pripažinti netekusiu galios Radviliškio rajono savivaldybės tarybos 2024 m. birželio 20 d. sprendimą Nr. T-422 „Dėl Radviliškio lopšelio-darželio „Eglutė“ nuostatų patvirtinimo“ nuo šio sprendimo 1 punktu patvirtintų nuostatų įregistravimo Juridinių asmenų registre. 
.	Įgalioti Radviliškio lopšelio-darželio „Eglutė“ direktorių pateikti Juridinių asmenų registrui šio sprendimo identifikacinį kodą Teisės aktų registre per 30 dienų nuo šio sprendimo įsigaliojimo dienos. 




PATVIRTINTA
Radviliškio rajono savivaldybės tarybos
2025 m.                 d.
sprendimu Nr. T-



 SKYRIUS


.	Radviliškio lopšelio-darželio „Eglutė“ nuostatai (toliau – nuostatai) reglamentuoja Radviliškio lopšelio-darželio „Eglutė“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinę, mokyklos grupę, pagrindinę paskirtį, ugdymo kalbą, vykdomas švietimo programas, veiklos teisinį pagrindą, veiklos sritis, rūšis, tikslą, uždavinius, funkcijas, Lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, turtą, lėšas, jų naudojimo tvarką, finansinės veiklos kontrolę, Lopšelio-darželio veiklos priežiūrą, reorganizavimo, likvidavimo ar pertvarkymo tvarką.
.	Lopšelio-darželio oficialusis pavadinimas – Radviliškio lopšelis-darželis „Eglutė“, trumpasis pavadinimas – Lopšelis-darželis „Eglutė“. Lopšelis-darželis įregistruotas Juridinių asmenų registre, kodas 190714736.
.	Lopšelio-darželio įsteigimo data: 1988 m. spalio 1 d. Lopšelis-darželis veiklą pradėjo 1989 m. vasario 16 d. 
.	Lopšelio-darželio teisinė forma – biudžetinė įstaiga.
.	Lopšelio-darželio priklausomybė – Radviliškio rajono savivaldybės mokykla.
.	Lopšelio-daželio savininkas – Radviliškio rajono savivaldybė, kodas 111101539, adresas – Aušros a. 10, 82196 Radviliškis.
.	Lopšelio-darželio savininko teises ir pareigas įgyvendina Radviliškio rajono savivaldybės meras (toliau – Meras), išskyrus tas Lopšelio-darželio savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi Merui).
.	Radviliškio rajono savivaldybės taryba (toliau – Savivaldybės taryba) ir Meras sprendžia Lietuvos Respublikos vietos savivaldos, biudžetinių įstaigų, švietimo įstatymuose šiuose nuostatuose bei kituose teisės aktuose jų kompetencijai priskirtus klausimus.
.	Savininko teises ir pareigas įgyvendinančios institucijos (Mero) kompetencija:
.	priimti į pareigas ir atleisti iš jų Lopšelio-darželio direktorių, įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	priimti sprendimą dėl Lopšelio-darželio buveinės pakeitimo;
.	priimti sprendimą dėl Lopšelio-darželio filialo steigimo ir jo veiklos nutraukimo;
.	spręsti kitus, kituose teisės aktuose ir nuostatuose jo kompetencijai priskirtus klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti Lopšelio-darželio nuostatus;
.	nustatyti Lopšelio-darželio teikiamų atlygintinų viešųjų paslaugų kainas (įkainius);
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	priimti sprendimą dėl Lopšelio-darželio pertvarkymo, reorganizavimo, likvidavimo.
.	Lopšelio-darželio buveinės adresas – A. Povyliaus g. 12, LT-82160 Radviliškis, Radviliškio rajono savivaldybė.
.	Lopšelio-darželio grupė – ikimokyklinio ugdymo mokykla.
.	Lopšelio-darželio pagrindinė paskirtis – ikimokyklinio ugdymo grupės įstaiga lopšelis-darželis.
.	Ugdymo kalba – lietuvių.
.	Lopšelis-darželis vykdo ikimokyklinio ugdymo ir neformaliojo vaikų švietimo programas.
.	Lopšelis-darželis yra viešasis juridinis asmuo, turintis antspaudą su Radviliškio rajono savivaldybės herbu ir Lopšelio-darželio pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Radviliškio rajono savivaldybės institucijų teisės aktais, kitais teisės aktais ir šiais nuostatais.

 SKYRIUS


.	Lopšelio-darželio veiklos sritis – švietimas, kodas 85.
.	Lopšelio-darželio pagrindinė švietimo veiklos rūšis – ikimokyklinio amžiaus vaikų ugdymas, kodas 85.10.10.
.	Kitos švietimo veiklos rūšys:
.	sportinis ir rekreacinis švietimas, kodas 85.51;
.	kultūrinis švietimas, kodas 85.52;
.	kitas, niekur kitur nepriskirtas švietimas, kodas 85.59;
.	švietimui būdingų paslaugų veikla, kodas 85.60.
.	Kitos ne švietimo veiklos rūšys:
.	kitų maitinimo paslaugų teikimas, kodas 56.29;
.	kita žmonių sveikatos priežiūros veikla, kodas 86.90;
.	vaikų dienos priežiūros veikla, kodas 88.91;
.	vaikų poilsio stovyklų veikla, kodas 55.20.20;
.	kita leidyba, kodas 58.19;
.	bibliotekų ir archyvų veikla, kodas 91.01;
.	ekskursijų organizatorių veikla, kodas 79.12;
.	kitas, niekur kitur nepriskirtas, keleivinis sausumos transportas, kodas 49.39;
.	nuosavo arba nuomojamo nekilnojamojo turto nuoma ir eksploatavimas, kodas 68.20.
.	Lopšelio-darželio tikslas – teikti kokybišką, vaiko poreikius tenkinantį ikimokyklinį ugdymą, auginant vaiko dvasines, intelektines ir fizines galias. 
.	Lopšelio-darželio veiklos uždaviniai:
.	padėti vaikui tenkinti prigimtinius, kultūros, taip pat ir etninės, socialinius, pažintinius gebėjimus, ugdyti vaiko kognityvinius įgūdžius, padėti vaikui pasirengti ugdytis pagal priešmokyklinio ugdymo programą;
.	skatinti vaiko savarankiškumą, iniciatyvumą, kūrybiškumą, pilietiškumą, atskleisti ir ugdyti įvairius gebėjimus, puoselėti individualybę;
.	teikti vaikams švietimo pagalbą;
.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką.
.	Vykdydamas pavestus uždavinius, Lopšelis-darželis atlieka šias funkcijas:
.	vykdo ikimokyklinio, neformaliojo vaikų švietimo programas;
.	rengia ikimokyklinio, neformaliojo vaikų švietimo programas;
.	konkretina ir individualizuoja ugdymo turinį, atsižvelgdamas į vietos ir Lopšelio-darželio bendruomenės reikmes, konkrečius vaikų ugdymo(si) poreikius ir interesus, švietimo stebėsenos rodiklius, vaikų pasiekimų ir pažangos vertinimo ugdymo procese informaciją, Lopšelio-darželio veiklos įsivertinimo ir išorinio vertinimo duomenis;
.	tenkina vaikų saviugdos ir saviraiškos poreikius;
.	organizuoja ir teikia švietimo informacinę, psichologinę, socialinę pedagoginę, specialiąją pedagoginę pagalbą, vykdo vaikų sveikatos priežiūrą, vaiko minimalios priežiūros priemones teisės aktų nustatyta tvarka;
.	įvertina vaikų specialiuosius ugdymosi poreikius ir, bendradarbiaudamas su Radviliškio rajono savivaldybės švietimo ir sporto paslaugų centro Pedagogine psichologine tarnyba, skiria vaikų ugdymosi poreikius atitinkantį ugdymą teisės aktų nustatyta tvarka;
.	kuria ugdymo turinio reikalavimams įgyvendinti reikiamą edukacinę aplinką ir materialinę bazę, vadovaudamasi Lietuvos Respublikos švietimo, mokslo ir sporto ministro patvirtintais teisės aktais;
.	organizuoja tėvų (kitų teisėtų vaiko atstovų) pageidavimu jų mokamas papildomas paslaugas (pailgintas darbo dienos grupes, klubus, būrelius, stovyklas, ekskursijas ir kita) teisės aktų nustatyta tvarka;
.	sudaro sąlygas darbuotojų profesiniam tobulėjimui;
.	užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
.	organizuoja vaikų maitinimą Lopšelyje-darželyje;
.	organizuoja vaikų, kuriems skirtas privalomas ikimokyklinis ugdymas ir vežiojimo į Lopšelį-darželį paslauga, vežiojimą į Lopšelį-darželį ir iš jo į namus;
.	planuodamas ir organizuodamas veiklas bendradarbiauja su seniūnijos ir kitomis švietimo, kultūros, sporto įstaigomis ir organizacijomis;
.	viešai skelbia informaciją apie Lopšelio-darželio veiklą vadovaujantis Lietuvos Respublikos Vyriausybės nutarimais ir Lietuvos Respublikos švietimo, mokslo ir sporto ministro nustatyta tvarka; 
.	atlieka kitas įstatymų ir kitų teisės aktų nustatytas funkcijas.

 SKYRIUS


.	Lopšelis-darželis, įgyvendindamas jam pavestus tikslą ir uždavinius ir atlikdamas jam priskirtas funkcijas, turi teisę:
.	prisiimti įsipareigojimus Lopšelio-darželio funkcijoms atlikti, sudaryti mokymo ir kitas sutartis;
.	parinkti ugdymo(si) metodus ir būdus, užtikrinančius kokybišką ugdymą;
.	kurti naujus ugdymo(si) modelius;
.	savininko teises ir pareigas įgyvendinančios institucijos leidimu steigti filialus ir atstovybes;
.	įstatymų nustatyta tvarka jungtis į asociacijas, dalyvauti jų veikloje;
.	nustatyti teikiamų švietimo ar papildomų paslaugų kainas, įkainius ir tarifus tais atvejais, kai įstatymų nustatyta tvarka jų nenustato Vyriausybė arba savininko teises ir pareigas įgyvendinanti institucija;
.	Lietuvos Respublikos švietimo, mokslo ir sporto ministerijos nustatyta tvarka vykdyti šalies ir tarptautinius švietimo projektus, inicijuoti ir vykdyti Radviliškio rajono savivaldybės švietimo projektus;
.	gauti paramą Lietuvos Respublikos labdaros ir paramos įstatymo nustatyta tvarka;
.	bendradarbiauti su savo veiklai įtakos turinčiais fiziniais ir juridiniais asmenimis;
.	turėti kitų teisių, jeigu jos neprieštarauja Lietuvos Respublikos įstatymams ir kitiems teisės aktams.
.	Lopšelio-darželio pareigos:
.	vykdyti nuostatuose reglamentuotą veiklą;
.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką, ugdymo, švietimo programų vykdymą, atvirumą vietos bendruomenei, ugdymo (mokymo) sutarties sudarymą ir sutartų įsipareigojimų vykdymą, geros kokybės švietimą;
.	sudaryti sąlygas kiekvienam vaikui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant pateiktas Lietuvos Respublikos švietimo, mokslo ir sporto ministro patvirtintas rekomendacijas dėl smurto prevencijos įgyvendinimo mokyklose;
.	vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

.	Lopšelio-darželio veikla organizuojama pagal direktoriaus patvirtintą:
.	Lopšelio-darželio strateginį planą, kuriam yra pritarę Lopšelio-darželio taryba ir Radviliškio rajono savivaldybės vykdomoji institucija ar teisės aktų nustatytais atvejais – jos įgaliotas asmuo;
.	Lopšelio-darželio metinį veiklos planą, kuriam yra pritarusi Lopšelio-darželio taryba;
.	Lopšelio-darželio ikimokyklinio ugdymo programą, kuriai yra pritarusi Radviliškio rajono savivaldybės vykdomoji institucija (Meras).
.	Lopšeliui-darželiui vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato šie nuostatai ir Lopšelio-darželio direktoriaus pareigybės aprašymas. 
.	Sprendimą dėl direktoriaus priėmimo į pareigas, jo atleidimo arba atšaukimo iš jų priima Meras Lietuvos Respublikos darbo kodekso, nuostatų ir kitų teisės aktų nustatyta tvarka:
.	direktorius, nepasibaigus jo kadencijai, gali būti atšaukiamas iš pareigų tik dėl šių priežasčių: asmuo praranda nepriekaištingą reputaciją; paaiškėja, kad dalyvaudamas viešame konkurse direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į direktoriaus pareigas;
.	sprendimas dėl direktoriaus atšaukimo priimamas Mero potvarkiu;
.	direktorius apie galimą jo atšaukimą Mero rašytiniu pranešimu informuojamas ne vėliau kaip likus 7 darbo dienoms iki sprendimo dėl direktoriaus galimo atšaukimo priėmimo dienos. Pranešime nurodoma sprendimo dėl direktoriaus galimo atšaukimo data, atšaukimo priežastis bei pažymima apie direktoriaus teisę ne vėliau kaip likus 5 darbo dienoms iki sprendimo priėmimo dienos pateikti savo argumentuotus paaiškinimus.
.	Lopšelio-darželio direktorius yra pavaldus ir atskaitingas Merui teisės aktų nustatyta tvarka.
.	Direktoriaus kompetencija:
.	organizuoja Lopšelio-darželio darbą, kad būtų įgyvendinami Lopšelio-darželio veiklos tikslai ir atliekamos nustatytos funkcijos;
.	vadovauja rengiant Lopšelio-darželio strateginį ir metinį planus, užtikrina jų įgyvendinimą; 
.	nustatyta tvarka priima į pareigas ir atleidžia iš jų Lopšelio-darželio darbuotojus, dirbančius pagal darbo sutartį, tvirtina jų pareigybių aprašymus; 
.	nustato Lopšelio-darželio struktūrą, darbuotojų pareigybių skaičių ir darbuotojų pareigybių sąrašą. Apie pakeistą Lopšelio-darželio struktūrą, pareigybių skaičių ir pareigybių sąrašą kitą darbo dieną informuoja savivaldybės vykdomąją instituciją;
.	nustato Lopšelio-darželio darbuotojų darbo apmokėjimo sistemą, jeigu Lopšelyje-darželyje nėra sudaryta kolektyvinė sutartis;
.	užtikrina informacijos apie Lopšelyje-darželyje vykdomas švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Lopšelio-darželio išorinio vertinimo rezultatus, Lopšelio-darželio bendruomenės tradicijas ir pasiekimus skelbimą viešai;
.	vadovauja kuriant lyderystės ugdymui kultūrą, išlaikant ir stiprinant kiekvienam ugdytiniui ugdytis ir savo galimybėms atskleisti palankią aplinką; 
.	įgyvendina personalo valdymo priemones, sudaro galimybes ir skatina darbuotojus, užtikrina jų profesinį tobulėjimą ir Pedagogų etikos kodekso normų laikymąsi;
.	rūpinasi mokytojų ir kitų darbuotojų darbo sąlygomis, priešgaisrine ir žmogaus sauga, organizuoja trūkstamų mokytojų paiešką;
.	analizuoja Lopšelio-darželio išteklių būklę ir atsako už Lopšelio-darželio veiklos rezultatus;
.	organizuoja Lopšelio-darželio veiklos įsivertinimą ir stebėseną; 
.	kiekvienais metais iki sausio 20 dienos Lopšelio-darželio vadovas teikia švietimo įstaigos bendruomenei ir Lopšelio-darželio tarybai svarstyti bei viešai paskelbia savo metų veiklos ataskaitą. Vadovo metų veiklos ataskaitos struktūrą ir reikalavimus nustato švietimo, mokslo ir sporto ministras; 
.	atsako už Lopšelio-darželio finansinę veiklą, svarsto ir priima sprendimus, susijusius su Lopšelio-darželio lėšų (įskaitant lėšas, skirtas Lopšelio-darželio darbuotojų darbo užmokesčiui), turto naudojimu ir disponavimu juo;
.	užtikrina racionalų ir taupų lėšų bei turto naudojimą, veiksmingą Lopšelio-darželio vidaus kontrolės sistemos sukūrimą, jos veikimą ir tobulinimą;
.	organizuoja Lopšelio-darželio finansinę apskaitą pagal Lietuvos Respublikos finansinės apskaitos įstatymą;
.	inicijuoja Lopšelio-darželio metinės pajamų ir išlaidų sąmatos rengimą ir ją tvirtina;
.	užtikrina, kad Lopšelio-darželio veikloje būtų laikomasi įstatymų, kitų teisės aktų ir Lopšelio-darželio nuostatų;
.	leidžia įsakymus, kontroliuoja jų vykdymą;
.	inicijuoja Lopšelio-darželio savivaldos institucijų steigimąsi ir skatina jų veiklą;
.	telkia Lopšelio-darželio bendruomenę valstybinei, regioninei ir Radviliškio rajono savivaldybės švietimo politikai įgyvendinti;
.	nustato Lopšelio-darželio direktoriaus pavaduotojų veiklos sritis, gali pavesti jiems vykdyti dalį savo funkcijų teisės aktuose nustatyta tvarka;
.	sudaro darbo grupes, komisijas, metodines grupes, Metodinę tarybą teisės aktų nustatyta tvarka;
.	bendradarbiauja su ugdytinių tėvais (kitais teisėtais vaiko atstovais), vietos bendruomene ir partneriais, siekdamas švietimo įstaigos tikslų, kartu su švietimo įstaigos savivaldos institucijomis sprendžia svarbiausius įstaigos veiklos klausimus;
.	bendradarbiauja su institucijomis, įstaigomis, įmonėmis ir organizacijomis siekdamas efektyvaus įstaigos valdymo, ugdymo kokybės ir ugdytinių saugumo;
.	priima vaikus Savivaldybės tarybos nustatyta tvarka, sudaro mokymo sutartis su tėvais (kitais teisėtais vaiko atstovais) teisės aktų nustatyta tvarka;
.	inicijuoja Lopšelio-darželio darbo tvarkos taisyklių ir kitų teisės aktų rengimą, teikia jų projektus Lopšelio-darželio tarybai dėl pritarimo ir juos tvirtina;
.	sudaro Lopšelio-darželio Vaiko gerovės komisiją ir tvirtina jos darbo reglamentą;
.	užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Lopšelyje-darželyje;
.	Vaiko minimalios ir vidutinės priežiūros įstatymo nustatyta tvarka kreipiasi į Merą dėl minimalios ir vidutinės priežiūros priemonių vaikui skyrimo;
.	užtikrina sveiką ir saugią aplinką, užkertančią kelią bet kokioms smurto, prievartos apraiškoms ir žalingiems įpročiams, atsako už Smurto prevencijos įgyvendinimo mokyklose rekomendacijų įgyvendinimą Lopšelyje-darželyje;
.	organizuoja pašalinių asmenų patekimo į Lopšelio-darželio teritoriją apskaitą ir tai kontroliuoja, organizuoja Lopšelio-darželio teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, psichoaktyviųjų medžiagų platinimo, viešosios tvarkos ir kitų pažeidimų atvejus;
.	supažindina Lopšelio-darželio bendruomenę su teisės aktais, reglamentuojančiais vaiko teises, pareigas ir atsakomybę už teisės aktų pažeidimus, Lopšelio-darželio lankymą, narkotinių ir psichotropinių medžiagų vartojimo, smurto, nusikalstamumo prevenciją ir vaikų užimtumą; 
.	prireikus sudaro su institucijomis, dirbančiomis prevencinį darbą Radviliškio rajono savivaldybės teritorijoje, kitose vietovėse, sutartis dėl pagalbos teikimo Lopšelyje-darželyje ar už jo ribų;
.	atstovauja Lopšeliui-darželiui kitose institucijose;
.	Lopšelio-darželio vardu sudaro sutartis Lopšelio-darželio funkcijoms atlikti;
.	organizuoja Lopšelio-darželio dokumentų saugojimą ir valdymą teisės aktų nustatyta tvarka;
.	teikia valstybės ir Radviliškio rajono savivaldybės institucijoms pagal jų kompetenciją Lopšelio-darželio dokumentaciją, informaciją ir ataskaitas bei užtikrina teikiamos informacijos teisingumą;
.	atlieka kitas funkcijas, nustatytas Lopšelio-darželio vadovo pareigybės aprašyme ir kituose teisės aktuose. 
.	Laikinai nesant direktoriui (ligos, atostogų, komandiruotės metu ir t.t.), jo pareigas laikinai eina Lopšelio-darželio darbuotojas, kuriam tokia funkcija priskirta pareigybės aprašyme, arba kitas asmuo, paskirtas Mero potvarkiu.
.	Lopšelio-darželio direktorius atsako už tai, kad Lopšelyje-darželyje būtų laikomasi įstatymų ir kitų teisės aktų, už demokratinį Lopšelio-darželio valdymą, tinkamą funkcijų atlikimą, už gerą ir veiksmingą vaiko minimalios priežiūros priemonių įgyvendinimą.

 SKYRIUS


.	Lopšelio-darželio taryba (toliau – Taryba) yra aukščiausia Lopšelio-darželio savivaldos institucija. Taryba telkia Lopšelio-darželio tėvus (kitus teisėtus vaiko atstovus), mokytojus, vietos bendruomenę demokratiniam Lopšelio-darželio valdymui, padeda spręsti Lopšeliui-darželiui aktualius klausimus, atstovauti Lopšelio-darželio direktoriui teisėtiems Lopšelio-darželio interesams.
.	Tarybos nariu gali būti asmuo, turintis žinių ir gebėjimų, padedančių siekti Lopšelio-darželio strateginių tikslų ir įgyvendinti Lopšelio-darželio misiją. Tarybos nariu negali būti Lopšelio-darželio direktorius, valstybės politikai, politinio (asmeninio) pasitikėjimo valstybės tarnautojai.
.	Taryba dirba vadovaudamasi nuostatais, kuriuos tvirtina Lopšelio-darželio direktorius.
.	Taryba sudaroma iš Lopšelyje-darželyje nedirbančių vaikų tėvų (kitų teisėtų vaiko atstovų), mokytojų ir vietos bendruomenės atstovų (seniūnaičio ar kt.).
.	Tarybos sudėtis: 3 tėvai (kiti teisėti vaiko atstovai), 3 mokytojai ir 1 vietos bendruomenės atstovas. Į Tarybą tėvus (kitus teisėtus vaiko atstovus) renka Tėvų (kitų teisėtų vaiko atstovų) komitetas, mokytojus – Mokytojų taryba, vietos bendruomenės atstovą deleguoja Lopšelio-darželio direktorius. 
.	Taryba renkama dvejiems metams, vadovaujantis demokratiniais rinkimų principais: slaptu balsavimu, visuotinumu, konkurencija, aiškiu procedūros apibrėžtumu. 
.	Tarybos nariui mokytojų atstovui, kuris nutraukia darbą šiame Lopšelyje-darželyje, tėvų (kitų teisėtų vaiko atstovų) atstovui, kai nebelieka šiame Lopšelyje-darželyje besiugdančių jo vaikų, įgaliojimai nutrūksta pirma laiko. Naujas Tarybos narys likusiam kadencijos laikotarpiui renkamas šiuose nuostatuose nustatyta tvarka. Tas pats asmuo Tarybos nariu gali būti renkamas ne daugiau kaip dviem kadencijoms iš eilės.
.	Likus ne mažiau kaip dviem mėnesiams iki Tarybos kadencijos pabaigos, skelbiami nauji Tarybos rinkimai. Pasibaigus Tarybos kadencijai, Taryba baigia savo veiklą ir perduoda įgaliojimus naujai išrinktai Tarybai.
.	Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Kiekvienas narys turi po vieną balsą. Balsams pasiskirsčius po lygiai, lemia Tarybos pirmininko balsas. 
.	Tarybai vadovauja pirmininkas. Pirmininką iš Tarybos narių išrenka Tarybos nariai slaptu balsavimu balsų dauguma pirmajame Tarybos posėdyje. Naujai išrinktos Tarybos posėdį kviečia senosios Tarybos pirmininkas.
.	Tarybos dokumentus pagal Lopšelio-darželio dokumentacijos planą ir dokumentų tvarkymo taisykles tvarko Tarybos sekretorius, išrenkamas iš Tarybos narių slaptu balsavimu balsų dauguma pirmojo Tarybos posėdžio metu.
.	Tarybos posėdį šaukia Tarybos pirmininkas savo iniciatyva arba Tarybos nutarimu. Tarybos posėdį gali inicijuoti Lopšelio-darželio vadovai (direktorius, direktoriaus pavaduotojas ugdymui).
.	Į Tarybos posėdžius be balso teisės gali būti kviečiami kitų Lopšelio-darželio savivaldos institucijų atstovai, Lopšelio-darželio direktorius, pavaduotojas ugdymui, tėvai (kiti teisėti vaiko atstovai) ir kiti asmenys.
.	Taryba:
.	teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;
.	svarsto Lopšelio-darželio strateginį planą, metinį veiklos planą, darbo tvarkos taisykles, kitus Lopšelio-darželio veiklą reglamentuojančius dokumentus, teikiamus Lopšelio-darželio direktoriaus;
.	teikia siūlymus Lopšelio-darželio direktoriui dėl Lopšelio-darželio nuostatų pakeitimo ar papildymo, Lopšelio-darželio vidaus struktūros tobulinimo;
.	svarsto Lopšelio-darželio lėšų naudojimo klausimus, padeda formuoti Lopšelio-darželio materialinius, finansinius ir intelektinius išteklius;
.	kiekvienais metais vertina Lopšelio-darželio direktoriaus metų veiklos ataskaitą ir teikia savo sprendimą dėl ataskaitos Merui;
.	svarsto Mokytojų tarybos, Tėvų (kitų teisėtų vaiko atstovų) komiteto ar Lopšelio-darželio bendruomenės narių iniciatyvas ir teikia siūlymų Lopšelio-darželio direktoriui;
.	teikia siūlymų dėl Lopšelio-darželio darbo tobulinimo, saugių vaikų ugdymo ir darbo sąlygų sudarymo;
.	svarsto Lopšelio-darželio direktoriaus teikiamus klausimus;
.	už savo veiklą vieną kartą per metus atsiskaito Lopšelio-darželio bendruomenei. 
.	Tarybos nutarimai yra teisėti, jei jie neprieštarauja teisės aktams.
.	Mokytojų taryba – nuolat veikianti savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas. Mokytojų tarybos nariu negali būti Lopšelio-darželio direktorius.
.	Mokytojų tarybą sudaro devyni Lopšelio-darželio direktoriaus inicijuotame visuotiniame mokytojų susirinkime bendru sprendimu išrinkti atstovai. Atstovai į Mokytojų tarybą renkami slaptu balsavimu balsų dauguma dviejų metų kadencijai. Nario kadencijų skaičius neribojamas. 
.	Mokytojų tarybos nario įgaliojimams nutrūkus pirma laiko naujo nario rinkimai likusiam kadencijos laikotarpiui organizuojami šių nuostatų 49 punkte nustatyta tvarka.
.	Pirmojo posėdžio metu slaptu balsavimu balsų dauguma renkamas Mokytojų tarybos pirmininkas, kuris vadovauja Mokytojų tarybai. 
.	Pirmajame Mokytojų tarybos posėdyje išrenkamas Mokytojų tarybos pirmininko pavaduotojas, sekretorius.
.	Mokytojų tarybos posėdžius šaukia pirmininkas. Posėdis yra teisėtas, jeigu jame dalyvauja ne mažiau kaip du trečdaliai Mokytojų tarybos narių. Nutarimai priimami posėdyje dalyvaujančių narių balsų dauguma. Kiekvienas narys turi po vieną balsą. Jei balsai pasiskirsto po lygiai, lemiamas yra pirmininko balsas. Posėdžiai protokoluojami. 
.	Į Mokytojų tarybos posėdžius be balso teisės gali būti kviečiami kitų Lopšelio-darželio savivaldos institucijų atstovai, direktorius, kiti Lopšelio-darželio darbuotojai, vietos savivaldos, vietos bendruomenės atstovai, socialiniai partneriai. 
.	Mokytojų taryba:
.	svarsto ugdymo programų įgyvendinimą ir ugdymo rezultatus, ugdymo turinio atnaujinimo, ugdymo(si) sąlygų ir mokytojų veiklos tobulinimo, kitus praktinius ugdymo organizavimo klausimus; 
.	aptaria skirtingų gebėjimų vaikų ugdymo organizavimo principus, jų ugdymo programas, metodus; 
.	teikia siūlymus dėl vaikų pažangos ir pasiekimų vertinimo; 
.	nustato mokytojų bendravimo ir bendradarbiavimo būdus, ryšių palaikymo ir tėvų (kitų teisėtų vaiko atstovų) informavimo principus;
.	aptaria švietimo naujovių įgyvendinimo klausimus, mokytojų kvalifikacijos tobulinimo kryptis, prioritetus, poreikį ir teikia siūlymus Lopšelio-darželio direktoriui; 
.	teikia siūlymus dėl Lopšelio-darželio veiklos planavimo;
.	renka atstovus į Lopšelio-darželio Tarybą, mokytojų ir pagalbos mokiniui specialistų (išskyrus psichologus) atestacijos komisiją;
.	Lopšelio-darželio tarybai teikia siūlymus įvairiais Lopšelio-darželio veiklos organizavimo ir ugdymo klausimais;
.	aptaria vaikų sveikatos, saugos darbe, ugdymo(si), poilsio ir mitybos klausimus; 
.	svarsto kitus mokytojams aktualius bei Lopšelio-darželio direktoriaus teikiamus klausimus. 
.	Mokytojų tarybos posėdžiai šaukiami prasidedant ir baigiantis mokslo metams ir ne rečiau kaip kartą per pusmetį. Prireikus šaukiami neeiliniai posėdžiai. Mokytojų tarybos posėdžių formą pasirenka Mokytojų tarybos nariai (posėdis gali vykti ir nuotoliniu būdu).
.	Kai nėra galimybės išreikšti savo nuomonės tiesiogiai posėdyje ar nuotoliniu būdu, Mokytojų tarybos nariai gali tai padaryti informuodami pirmininką elektroniniu paštu ar per elektroninį dienyną.
.	Mokytojų tarybos dokumentus pagal dokumentacijos planą ir dokumentų tvarkymo taisykles tvarko Mokytojų tarybos sekretorius.
.	Lopšelio-darželio tėvų (kitų teisėtų vaiko atstovų) komitetas yra savivaldos institucija, skirta pagalbai tėvams (kitiems teisėtiems vaiko atstovams) ir Lopšelio-darželio veiklai organizuoti ir koordinuoti.
.	Tėvų (kitų teisėtų vaiko atstovų) komitetą sudaro 11 narių – po 1 tėvą (kitą teisėtą vaiko atstovą) iš kiekvienos grupės. 
.	Tėvų (kitų teisėtų vaiko atstovų) komiteto nariai renkami vieneriems metams atviru balsavimu mokslo metų pradžioje grupių tėvų (kitų teisėtų vaiko atstovų) susirinkimų metu. Tas pats asmuo Tėvų (kitų teisėtų vaiko atstovų) komiteto nariu gali būti renkamas ne daugiau kaip dviem kadencijoms iš eilės.
.	Tėvų (kitų teisėtų vaiko atstovų) komiteto nariui, kai nebelieka šiame Lopšelyje-darželyje besiugdančių jo vaikų, įgaliojimai nutrūksta pirma laiko. Naujas Tėvų (kitų teisėtų vaiko atstovų) komiteto narys likusiam kadencijos laikotarpiui renkamas šiuose nuostatuose nustatyta tvarka likusiam buvusio nario kadencijos laikui.
.	Pasibaigus Tėvų (kitų teisėtų vaiko atstovų) komiteto kadencijai, Tėvų (kitų teisėtų vaiko atstovų) komitetas baigia savo veiklą ir perduoda įgaliojimus naujai išrinktam komitetui.
.	Tėvų (kitų teisėtų vaiko atstovų) komitetui vadovauja pirmininkas, kurį vieneriems metams iš Tėvų (kitų teisėtų vaiko atstovų) komiteto narių išrenka Tėvų (kitų teisėtų vaiko atstovų) komiteto nariai slaptu balsavimu pirmojo Tėvų (kitų teisėtų vaiko atstovų) komiteto posėdžio metu.
.	Tėvų (kitų teisėtų vaiko atstovų) komiteto dokumentus pagal Lopšelio-darželio dokumentacijos planą ir dokumentų tvarkymo taisykles tvarko Tėvų (kitų teisėtų vaiko atstovų) komiteto sekretorius, kurį vieneriems metams iš Tėvų (kitų teisėtų vaiko atstovų) komiteto narių išrenka Tėvų (kitų teisėtų vaiko atstovų) komiteto nariai slaptu balsavimu pirmojo Tėvų (kitų teisėtų vaiko atstovų) komiteto posėdžio metu.
.	Tėvų (kitų teisėtų vaiko atstovų) komitetas teikia siūlymus Lopšelio-darželio tarybai ir direktoriui dėl ugdymo organizavimo, vaikų neformaliojo švietimo programų vykdymo ir kitais vaikų tėvams (kitiems teisėtiems vaiko atstovams) aktualiais klausimais.
.	Tėvų (kitų teisėtų vaiko atstovų) komiteto posėdį inicijuoja komiteto pirmininkas. Naujai išrinkto Tėvų (kitų teisėtų vaiko atstovų) komiteto posėdį inicijuoja Lopšelio-darželio direktorius. 
.	Tėvų (kitų teisėtų vaiko atstovų) komiteto posėdį vaikų ugdymo organizavimo, elgesio, lankomumo, saugumo užtikrinimo ir kitais vaikų tėvams (kitiems teisėtiems vaiko atstovams) aktualiais klausimais gali inicijuoti Lopšelio-darželio direktorius. 
.	Į Tėvų (kitų teisėtų vaiko atstovų) komiteto posėdį be balso teisės gali būti kviečiamas Lopšelio-darželio direktorius, pavaduotojas ugdymui, kitų Lopšelio-darželio savivaldos institucijų atstovai.
.	Tėvų (kitų teisėtų vaiko atstovų) komiteto posėdis yra teisėtas, jei jame dalyvauja du trečdaliai Tėvų (kitų teisėtų vaiko atstovų) komiteto narių. Nutarimai priimami posėdyje dalyvavusių narių balsų dauguma. Kiekvienas narys turi po vieną balsą. Balsams pasiskirsčius po lygiai, lemia Tėvų (kitų teisėtų vaiko atstovų) komiteto pirmininko balsas. 
.	Lopšelyje-darželyje gali steigtis kitos savivaldos institucijos ir veikti pagal Lopšelio-darželio direktoriaus patvirtintus nuostatus.

 SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA 
IR ATESTACIJA

.	Darbuotojai į darbą Lopšelyje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
.	Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
.	Lopšelio-darželio direktorius, jo pavaduotojas ugdymui, mokytojai, pagalbos mokiniui specialistai ir kiti darbuotojai kvalifikaciją tobulina Lietuvos Respublikos įstatymų ir kitų teisės aktų nustatyta tvarka. Mokytojai ir pagalbos mokiniui specialistai atestuojami Lietuvos Respublikos švietimo, mokslo ir sporto ministro nustatyta tvarka.
.	Lopšelio-darželio direktoriaus, jo pavaduotojų ir kitų darbuotojų veiklos vertinimas vykdomas vadovaujantis Lietuvos Respublikos teisės aktų nustatyta tvarka.

 SKYRIUS


.	Lopšelis-darželis valdo patikėjimo teise perduotą Radviliškio rajono savivaldybės turtą, naudoja ir disponuoja juo pagal įstatymus Savivaldybės tarybos sprendimų nustatyta tvarka.
.	Lopšelio-darželio lėšos: 
.	valstybės biudžeto specialiųjų tikslinių dotacijų Radviliškio rajono savivaldybės biudžetui skirtos lėšos ir Radviliškio rajono savivaldybės biudžeto lėšos, naudojamos pagal patvirtintas sąmatas;
.	pajamos už teikiamas paslaugas;
.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtu būdu įgytos lėšos.
.	Lėšos naudojamos teisės aktų nustatyta tvarka.
.	Lopšelis-darželis turi paramos gavėjo statusą ir paramos lėšų sąskaitą banke.
.	Lopšelio-darželio buhalterinė apskaita organizuojama ir finansinė atskaitomybė tvarkoma teisės aktų nustatyta tvarka.
.	Lopšelio-darželio finansinė veikla kontroliuojama teisės aktų nustatyta tvarka.
.	Lopšelio-darželio veiklos priežiūrą atlieka Radviliškio rajono savivaldybės administracijos Švietimo ir sporto skyrius, prireikus pasitelkdamas išorinius vertintojus.
.	Valstybinę Lopšelio-darželio veiklos priežiūrą atlieka Lietuvos Respublikos švietimo, mokslo ir sporto ministerija.

 SKYRIUS


.	Lopšelis-darželis turi interneto svetainę https://www.ldeglute.lt, atitinkančią teisės aktų nustatytus reikalavimus. Pranešimus, kuriuos remiantis nuostatais ar Lietuvos Respublikos teisės aktais reikia paskelbti viešai, ir informaciją visuomenei apie Lopšelio-darželio veiklą skelbia Lopšelio-darželio interneto svetainėje, prireikus teisės aktų nustatyta tvarka Radviliškio rajono savivaldybės interneto svetainėje.
.	Lopšelio-darželio nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais, Savivaldybės tarybos, Lopšelio-darželio direktoriaus ar Lopšelio-darželio tarybos iniciatyva.
.	Lopšelio-darželio nuostatus, jų pakeitimus ir papildymus, suderintus su Lopšelio-darželio taryba, tvirtina Savivaldybės taryba.
.	Lopšelis-darželis reorganizuojamas, likviduojamas ar pertvarkomas teisės aktų nustatyta tvarka.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO LOPŠELIO-DARŽELIO „EGLUTĖ“ NUOSTATŲ PATVIRTINIMO“
AIŠKINAMASIS RAŠTAS

2025 m. lapkričio 10 d.
Radviliškis

. Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Tikslas – patvirtinti Radviliškio lopšelio-darželio „Eglutė“ nuostatus, įteisinant Lietuvos Respublikos Švietimo įstatymo ir kitų teisės aktų nuostatas.
. Projekto iniciatoriai (institucija, asmenys ar piliečių atstovai) ir rengėjai.
Iniciatoriai – Radviliškio lopšelis-darželis „Eglutė“, Radviliškio rajono savivaldybės administracijos Švietimo ir sporto skyrius.
Sprendimo projekto rengėjai – Radviliškio lopšelis-darželis „Eglutė“, Radviliškio rajono savivaldybės administracijos Švietimo ir sporto bei Juridinis skyriai.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio lopšelio-darželio „Eglutė“ nuostatai patvirtinti Radviliškio rajono savivaldybės tarybos 2024 m. birželio 20 sprendimu Nr. T-422 „Dėl Radviliškio lopšelio-darželio „Eglutė“ nuostatų patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama. 
Teikiamame nuostatų projekte:
Pakeisti įrašai (globėjai, įtėviai) į (kiti teisėti vaiko atstovai).
Pakeistas 26.3 papunktis: „26.3. Lopšelio-darželio ikimokyklinio ugdymo programą, kuriai yra pritarusi Radviliškio rajono savivaldybės taryba. vykdomoji institucija (Meras).“.
28 punktas išskaidytas į papunkčius, pataisytas 28.2 papunkčio sakinys: „sprendimas dėl direktoriaus atšaukimo iš pareigų priimamas Mero potvarkiu;“.
Papildyta 28.3 papunkčiu „28.3. direktorius apie galimą jo atšaukimą Mero rašytiniu pranešimu informuojamas ne vėliau kaip likus 7 darbo dienoms iki sprendimo dėl direktoriaus galimo atšaukimo priėmimo dienos. Pranešime nurodoma sprendimo dėl direktoriaus galimo atšaukimo data, atšaukimo priežastis bei pažymima apie direktoriaus teisę ne vėliau kaip likus 5 darbo dienoms iki sprendimo priėmimo dienos pateikti savo argumentuotus paaiškinimus.“, kuriame patikslinta direktoriaus atšaukimo tvarka.
Pakeistas punktas: „29. Lopšelio-darželio direktorius yra pavaldus ir atskaitingas Merui ir Savivaldybės tarybai teisės aktų nustatyta tvarka.“
Pakeisti 48–58 punktai, reglamentuojantys Mokytojų tarybos sudėtį, sudarymo tvarką, narių rinkimo ir atstovavimo principus, kadencijas, kadencijų skaičių, naujo nario paskyrimas nutrūkus nario įgaliojimams pirma laiko, vadovo rinkimo principą, Mokytojų tarybos kompetenciją, veiklos organizavimą, sprendimų priėmimo tvarką, atsižvelgiant į LR švietimo įstatymo pakeitimus.
Panaikinti 59–70 punktai, reglamentuojantys Metodinės tarybos veiklą.
Atlikti kiti redakcinio pobūdžio pakeitimai.
Nuostatų projektas yra suderintas su Radviliškio lopšelio-darželio „Eglutė“ taryba (2025-10-02 protokolo Nr. 5). 
Patvirtinus Radviliškio lopšelio-darželio „Eglutė“ nuostatus, bus užtikrinama atitiktis teisės aktų reikalavimams.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiai galios priėmus sprendimo projektą.
Būtina pripažinti netekusiu galios Radviliškio rajono savivaldybės tarybos 2024 m. birželio 20 d. sprendimą Nr. T-422 „Dėl Radviliškio lopšelio-darželio „Eglutė“ nuostatų patvirtinimo“.
. Sprendimo projektui įgyvendinti reikalingos lėšos, finansavimo šaltiniai. 
Lėšų sprendimo projektui įgyvendinti nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristais, kalbininku, direktore, savivaldybės vicemerais, meru.
. Numatomo teisinio reguliavimo poveikio vertinimo rezultatai.
Vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai.
Papildomų paaiškinimų nėra.
. Pridedami dokumentai.
Radviliškio lopšelio-darželio „Eglutė“ nuostatų projekto lyginamasis variantas.

